ਨਵਾਏ ਵਕਤ
ਨਵਾਏ ਵਕਤ ( Urdu: نوائے وقت , ਸ਼ਾ.ਅ. 'The Voice of Time' ' ਸਮੇਂ ਦੀ ਆਵਾਜ਼ ' ) ਪਾਕਿਸਤਾਨ ਦਾ ਉਰਦੂ ਅਖਬਾਰ ਹੈ ਜੋ ਇਸ ਸਮੇਂ ਮਜੀਦ ਨਿਜ਼ਾਮੀ ਟਰੱਸਟ ਦੀ ਮਲਕੀਅਤ ਹੈ। ਇਹ 23 ਮਾਰਚ, 1940 ਨੂੰ ਹਮੀਦ ਨਿਜ਼ਾਮੀ (3 ਅਕਤੂਬਰ 1915-22 ਫਰਵਰੀ 1962) ਦੀ ਅਗਵਾਈ ਹੇਠ ਸ਼ੁਰੂ ਕੀਤਾ ਗਿਆ ਸੀ। ਹਮੀਦ ਨਿਜ਼ਾਮੀ ਇਸ ਅਖਬਾਰ ਦਾ ਸੰਸਥਾਪਕ ਸੀ। ਉਸਦਾ ਛੋਟਾ ਭਰਾ ਮਜੀਦ ਨਿਜ਼ਾਮੀ (3 ਅਪ੍ਰੈਲ 1928 - 26 ਜੁਲਾਈ 2014) ਨਵਾ-ਏ-ਵਕਤ ਸਮੂਹ ਦੇ ਪ੍ਰਕਾਸ਼ਨ ਦੇ ਮੁੱਖ ਸੰਪਾਦਕ ਅਤੇ ਪ੍ਰਕਾਸ਼ਕ ਆਪਣੀ ਮੌਤ ਤਕ 2014 ਤਕ ਰਿਹਾ। ਅਤੇ ਫਿਰ ਇਹ ਸਮੂਹ ਮਜੀਦ ਨਿਜ਼ਾਮੀ ਟਰੱਸਟ ਦੀ ਜਾਇਦਾਦ ਬਣ ਗਿਆ ਜੋ ਖੁਦ ਮਜੀਦ ਨਿਜ਼ਾਮੀ ਦੁਆਰਾ ਆਪਣੇ ਜੀਵਨ ਕਾਲ ਵਿਚ ਬਣਾਇਆ ਗਿਆ ਸੀ। ਇਹ ਦੇਸ਼ ਦਾ ਸਭ ਤੋਂ ਪ੍ਰਭਾਵਸ਼ਾਲੀ ਅਖਬਾਰ ਹੈ। ਚੰਗੀ ਤਰ੍ਹਾਂ ਸਥਾਪਤ ਕੇਂਦਰੀ-ਸੱਜੇ ਪੱਖੀ ਅਤੇ ਰਾਸ਼ਟਰਵਾਦੀ ਵਿਚਾਰਧਾਰਾ ਦੇ ਨਾਲ, ਪਾਕਿਸਤਾਨ ਦੀ ਵਿਚਾਰਧਾਰਾ ਦਾ ਸਰਪ੍ਰਸਤ ਹੋਣ ਦੇ ਨਾਤੇ, ਪਾਕਿਸਤਾਨ ਦੇ ਮੀਡੀਆ ਵਿਚ ਇਸ ਦੀ ਇਕ ਵਿਸ਼ੇਸ਼ ਸਥਿਤੀ ਹੈ।ਵਰਤਮਾਨ ਵਿੱਚ, ਇਹ ਪਾਕਿਸਤਾਨ ਦੇ ਚਾਰ ਚੋਟੀ ਦੇ ਪ੍ਰਭਾਵਸ਼ਾਲੀ ਉਰਦੂ ਅਖਬਾਰਾਂ ਵਿੱਚੋਂ ਇੱਕ ਹੈ। ਸਾਲ 2016 ਵਿੱਚ, ਰਮੀਜ਼ਾ (ਮਜੀਦ ਨਿਜ਼ਾਮੀ ਦੀ ਗੋਦ ਲਈ ਗਈ ਧੀ) ਅਤੇ ਮੀਆਂ ਆਰਿਫ਼ ਅਤੇ ਗ਼ਜ਼ਲਾ ਆਰਿਫ਼ ਦੀ ਅਸਲ ਧੀ ਨੂੰ ਮਜੀਦ ਨਿਜ਼ਾਮੀ ਟਰੱਸਟ ਦੇ ਟਰੱਸਟੀਆਂ ਦੁਆਰਾ ਨਵਾ-ਏ-ਵਕਤ ਗਰੁੱਪ ਆਫ਼ ਪਬਲੀਕੇਸ਼ਨਜ ਦਾ ਪ੍ਰਬੰਧਕ ਨਿਰਦੇਸ਼ਕ ਚੁਣਿਆ ਗਿਆ ਅਤੇ ਇਸੇ ਸਮੇਂ ਉਸ ਨੂੰ ਆਲ ਪਾਕਿਸਤਾਨ ਅਖਬਾਰਾਂ ਸੁਸਾਇਟੀ (ਏਪੀਐਨਐਸ) ਦੀ ਸੀਨੀਅਰ ਮੀਤ ਪ੍ਰਧਾਨ ਵੀ ਚੁਣਿਆ ਗਿਆ।